
Strange Cities: Athens

Παράξενες Πόλεις: Αθήνα
Διάρκεια έκθεσης: 21 Απριλίου – 28 Ιουνίου 2015

Εκτός Στέγης (Διπλάρειος Σχολή, Πλατεία Θεάτρου 3)

ΠΑΡΑΛΛΗΛΕΣ ΔΡΑΣΕΙΣ ΙΟΥΝΙΟΥ

ΑΔΕΣΠΟΤΕΣ ΠΟΛΕΙΣ / STRAY CITIES:
Ένα απόγευμα αφιερωμένο στα αδέσποτα ζώα και σε όλα τα ζώα συντροφιάς. 
Πώς πρέπει να πλησιάζουμε έναν αδέσποτο σκύλο; Τι πρέπει να προσέχω όταν φροντίζω αδέσποτα ζώα; Πώς αντιμετωπίζεται το φαινόμενο του υπερπληθυσμού των ζώων συντροφιάς, αλλά και τα συνεχή φαινόμενα κακοποίησής τους; Τι είναι η θετική εκπαίδευση και πώς μπορεί ένα επιθετικό ζώο να καταφέρει τελικά να συμβιώσει αρμονικά με μια οικογένεια; Εκπαιδεύεται η γάτα;

Οι Παράξενες Πόλεις (Strange Cities) εξερευνούν για ένα απόγευμα τις Αδέσποτες Πόλεις (Stray Cities) και η αγάπη για τα αδέσποτα μεταφέρεται από τις γειτονιές της Αθήνας, στη Διπλάρειο Σχολή: θετικοί εκπαιδευτές, κτηνίατροι, ειδικοί σε θέματα ζώων, εκπρόσωποι του φιλοζωικού  κινήματος, αλλά και καθημερινοί «ήρωες» μεταδίδουν τη γνώση και την εμπειρία τους, απαντώντας στα παραπάνω ερωτήματα και όχι μόνο, με στόχο μια καλύτερη συμβίωση με τα ζώα συντροφιάς στην πόλη. 

Κτηνιατρικές συμβουλές, εκπαιδευτικά tips, πολύτιμες γνώσεις, μέσα από εμπεριστατωμένες παρουσιάσεις και βίντεο, θα προσπαθήσουν να διαφωτίσουν τους ανθρώπους που αγαπούν ή και που φοβούνται τα ζώα συντροφιάς, να συνδράμουν εκείνους που θέλουν να υιοθετήσουν ή έχουν αποκτήσει ένα κατοικίδιο αλλά δεν γνωρίζουν τον τρόπο να συμβιώσουν αρμονικά μαζί του, καθώς και να καθοδηγήσουν αποτελεσματικά όλους όσοι έχουν την επιθυμία να βοηθήσουν ένα ζώο που βρίσκεται σε ανάγκη. 

Στο τέλος της εκδήλωσης θα ακολουθήσει κλήρωση τροφών για ζώα προσφορά της Royal Canin, υποστηρικτή της δράσης.

ΓΙΑ ΛΟΓΟΥΣ ΑΣΦΑΛΕΙΑΣ ΔΕΝ ΘΑ ΕΠΙΤΡΕΠΟΝΤΑΙ ΤΑ ΚΑΤΟΙΚΙΔΙΑ. 

Ταυτότητα δράσης:

Τετάρτη 3 Ιουνίου | 18:00 | Διπλάρειος Σχολή | 2ος όροφος

Πληροφορίες: 2103713019
amorellas@onassis.gr
onassis.gr  | sgt.gr  
Είσοδος Ελεύθερη

ΥΠΟΣΤΗΡΙΚΤΗΣ ROYAL CANIN

